Kinemorphic Screensaver

Kinemorphic-näytönsäästäjä ilmestyy näytölle, kun tietokone on ollut käyttämättömänä jonkin aikaa. Näytönsäästäjä luo näytölle varsinaisen kuvio- ja värishow'n. Ohjelma perustuu yksinkertaisiin matemaattisiin kaavoihin, joita muuttamalla tietokone luo liikkuvia kuvia. 

Väriloistosta voi nauttia sellaisenaan. Kinemorphic ohjaa itse ilotulitusta hiiren levätessä matollaan.

Jos haluat muuttaa ohjelman asetuksia, napsauta työpöytää hiiren oikealla painikkeella ja valitse Ominaisuudet-ikkunasta Näytönsäästäjä-välilehti.

Kun Kinemorphic on asennettu, se toimii näytönsäästäjänä automaattisesti. Ohjelman asetuksissa voit määrittää viiveen, jonka jälkeen ohjelma käynnistyy. Aseta se käynnistymään esimerkiksi kahden minuutin viiveellä.

Napsauta Asetukset-painiketta, niin pääset muokkaamaan Kinemorphicin asetuksia. 

Kinemorphicin asetusikkunassa on kokonaista 18 välilehteä. Seuraavassa asetusten tärkeimmät valikot

Main Settings
Animation Speed Määrää animaation nopeus. Vaihtoehdot ovat nopea ja hidas.

Saved Displays Valitse jokin ennalta määrätyistä kuvioista.

Allow Quick Preview Tätä painiketta napsauttamalla voit esikatsella ohjelmaa pienestä ikkunasta.

Auxillary Settings
Valitse CPU Usage kohdasta High, niin animaatio ei pätki näytöllä. Muut pcn ohjelmat toimivat kuitenkin hitaammin niin kauan kuin näytönsäästäjä näkyy näytöllä.

Edit Displays
Kuten Main Settings -asetuksissa voit tässäkin valita kuvion (Saved Displays), mutta valittua kuviota voi muokata napsauttamalla 12 laatikkoa (Active Modules). Jokainen näyttö koostuu yhdestä tai useammasta aktiivisesta modulista. Asetuksia muuttamalla muokkaat kuvion aivan erilaiseksi kuin se alkujaan oli. Esikatsele tulosta Preview-painiketta napsauttamalla. Jos jokin tekemistäsi uusista näytöistä on mielestäsi tosi upea, tallenna se ja anna sille nimi Saved Displays -kohdassa ja napsauta Save Selection -painiketta.

Voit aivan hyvin nauttia Kinemorphic Screensaver -näytönsäästäjästä sellaisenaan, mutta ohjelma sisältää monia muokkausvaihtoehtoja, joihin kannattaa tutustua. Vaikka kyseessä onkin "vain" näytönsäästäjä, eri asennusvaihtoehtojen kokeilu on todella hauskaa.

Näytönsäästäjä pysäytetään näppäintä painamalla tai hiirtä siirtämällä. Asetukset-valikoista poistutaan takaisin työpöydälle napsauttamalla OK.

Ohjelman poistaminen

Avaa Ohjauspaneeli ja kaksoisnapsauta kuvaketta Lisää/poista sovellus. Valikkoikkunassa on useita erilaisia ohjelmia. Etsi ohjelma The Kinemorphic 3D Screen Saver ja paina kohtaa Lisää/poista … Ohjelma poistuu tietokoneestasi.

Järjestelmävaatimukset
Windows 95
486-prosessori
2 Mt levytilaa
8 Mt ram